is en en fr is is is is is is is is is en en is fr et is is is is is is is is is is is en en is de hu is is is is is is is is is is is is is is is is is is is is is tr is en en en zh is en is is en en is en en is en en is is en en is is en is en en is de is en is en is en en is is is is is is is is is is en is is en is en en is en en is is is en is en en is is is is is en en is en et is en is en en is en en is en en is en en is en en is en en is en is en en en is is is is is is is is is is is en is en en en en is de is en is is en en is en en is en en is is en en is en en is en en is en en is fi da en is is en en is is is is is is is is is en is en is is en en da en en pt is en is is is is en en en is cs en en cs en en cs cs cs da en cs en cs en en en cs cs da en is en en cs cs en en en de cs da en is cs en en cs cs en en en cs cs da en is cs en en cs cs en en en cs cs da en is cs en en cs da en
Showing posts with label krakkaföndur. Show all posts
Í haust fórum við á sýninguna Barnabókaflóðið í Norræna húsinu. Sýningin stendur til 30. apríl 2019 og er opin alla daga. Aðgangur er ókeypis.
Þetta er kjörinn áfangastaður ef manni langar að gera sér glaðan dag með gormum á aldrinum 5-11 ára. Sýningin sjálf er ævintýraleg en verður ekki minna ævintýraleg ef gormarnir fá að gera sérstaka ferð úr þessu t.d. að fara hjólandi eða í strætó og taka nesti með.
Sýningin er gagnvirk þannig að gormarnir geta gert ýmislegt skemmtilegt á leið sinni í gegnum sýninguna.
Til dæmis að útbúa vegabréf og stimpla í það um leið og þau fara í gegnum sýninguna
Það eru fjölbreytt verkefni í boði, mér fannst skemmtilegt að kubba ljóð um loðnar kjötbollur
á meðan gormurinn gleymdi sér alveg sem skipstjóri!
Við mægðin mælum með Barnabókaflóðinu ;-)
Email ThisBlogThis!Share to TwitterShare to FacebookShare to Pinterest
Labels: krakkaföndur, samvera, vert að skoða
Ég hef áður sagt ykkur frá páskaeggjaleitinni úti sem er núna orðin hefð í fjölskyldunni.
Þá fá fullorðnir og börn páskaegg, við felum það úti og allir skemmta sér konunglega við leitina.
Yfirleitt höfum við fengið vorveður eins og það gerist best, sólríkt en kalt. Þá höfum við gjarnan sest niður saman úti og notið þess að fá smá sól á okkur. Við höfum þó ekki látið páskahret slá okkur út af laginu en það urðu kannski ekki mjög erfiðir felustaðir fyrir valinu það árið!
Það eru ekki hefðbundin íslensk páskaegg í þessari leit heldur finnst okkur fullorðna fólkinu gaman að fá eitthvað alveg sniðið að okkur og auðvitað að smakka það sem hinir fengu! Við eigum nokkur pappaegg til þess að nota við þetta tilefni sem er notuð ár eftir ár.
Stundum passar gjöfin illa í pappaegg og þá er bara að láta hugmyndaflugið ráða.
Ég hef nokkrum sinnum notað pappírspoka enda skemmtilegt að skreyta og endurnýta þannig poka sem manni hafa áskotnast.
Eitt árið skreytti ég eggjabakka og fyllti af góðgæti
Börnin hafa hingað til fengið tvö pappaegg, annað með  gotteríi t.d. jarðarber, bláber, hlaup, súkkulaði eða ávaxtaskvísu. Í hinu egginu er lítil gjöf t.d. trekkibíll, fótboltaspil, pokémonkort eða lego. Við höfum svo pakkað eggjunum inn í mismunandi servíettur (t.d. eitt barn með blómaservíettu, næsta með jólaservíettu) þannig að litlir gormar eigi auðvelt með að finna sín egg þó þau kunni ekki að lesa og séu æst í leitinni.
Í fyrra var páskaeggjaleitin í fyrsta sinn hjá okkur, enda komin með góðan garð núna. Guttinn var mjög spenntur fyrir þessu og til þess að stytta biðina og leyfa honum að taka þátt í undirbúningunum gerði guttinn svona líka fínt páskaskilti:
Hann tók einmitt þessa frábæru mynd af skiltinu sínu sjálfur, ósvikin mynd með puttanum inn á!
Ljúfar samverustundir, ferskt loft, sól og súkkulaði fyrir sálina = mæli með.
Email ThisBlogThis!Share to TwitterShare to FacebookShare to Pinterest
Labels: DIY, endurvinnsla, krakkaföndur, munsturlímband, náttúra, páskar, samvera, súkkulaði, Washi teip
Í dag minnti Facebook mig á að fyrir ári síðan varð þessi klósettrúllukastali til.
Guttinn var lasinn og þetta samvinnuverkefni okkar tók nokkra daga.
Fínasta tilbreyting þegar litlir gormar eru lasnir heima, stutta stund í einu.
Ég er með alls konar krakkaföndurshugmyndir á Pinterest og í þetta sinnið valdi guttinn að gera svona kastala.
Þá kom sér vel að guttinn safnar klósettrúllum af mikilli samviskusemi.
Hinir kassarnir fundust inni eldhússkáp.
Við hjálpuðumst að við klippa klósettrúllurnar en uppröðunin er eftir hans höfði.
Þetta verkefni tók nokkra daga og ég hjálpaði honum svolítið við þetta föndur,
enda úthaldið ekki alltaf mikið þegar maður er lasinn.
Við notuðum alls konar liti af málningu, gimsteina og glimmermálningu.
Guttinn var alveg með á hreinu hvernig kastaladyr eru og klippti þær út sjálfur en fannst þó fráleitt að hafa þær í miðjunni...!
Mamman fékk leyfi til að setja þessar litlu leynidyr á kastalann fyrir kisuna.
Eins og á öllum alvöru kastölum er skrautlegum fánum flaggað.
Það varð meira að segja til lítil saga um kastalann:
Prinsinn og hann átti vonda kisu og líka vonda drottning.
Hún átti heima niðri og hann átti heima efst uppi.
Stundum var hún svo vond að hún þurfti að fara eitthvað annað.
Þegar hún var hætt að vera vond flutti hún aftur heim.
Kastalinn þolir ekki mikið hnjask og við höfum nokkrum sinnum þurft að líma turna aftur á.
Guttinn er enn afar stoltur af þessum litríka og glimmer skreytta kastala ári seinna.
Það varð meira að segja að flytja hann með viðhöfn þegar við fluttum í vor,
Hér má sjá hvernig við gerðum lest úr klósettrúllum.
Posted by Rósir og rjómi at 01:15 No comments:
Email ThisBlogThis!Share to TwitterShare to FacebookShare to Pinterest
Labels: endurvinnsla, krakkaföndur, samvera
Um daginn dreif ég loksins í að framkvæma skemmtilega hugmynd sem ég hafði einhvern
tímann séð á flakki mínu um veraldarvefinn.
Við blönduðum vatni og matarlit í úðabrúsa og úðuðum svo í snjóinn af hjartans lyst!
Þessi skemmtun hentar ungum sem öldnum. Þessi gormur lét ekki sitt eftir liggja og auðvitað fór smá matarlitur á andlitið og fötin en það kom ekki að sök.
Það voru gerðar ýmsar tilraunir, reynt að blanda litunum saman, sprautað stutt og langt
og jafnvel upp í loftið!
Mömmurnar sem voru með guttunum skemmtu sér ekki síður vel við að lita snjóinn,
svona á milli þess sem þær þurftu að forða sér undan úðanum!
Posted by Rósir og rjómi at 20:41 1 comment:
Email ThisBlogThis!Share to TwitterShare to FacebookShare to Pinterest
Labels: DIY, krakkaföndur, náttúra, samvera
Ég var svo heppin að fá að fara í ævintýraferð með þessum guttum um helgina.
Ég gæti líka byrjað frásögnina svona: Ef þið sáuð vel dúðaða konu með bakpoka á ferð um Vesturbæinn með tvo drengi að drepa ósýnilega úlfa og syngja hástöfum um miðjan dag í rigningarsudda...... þá var það ég.
Ég týndi í bakpoka alls konar dót sem mér datt í hug að gæti nýst í ævintýraferð:
Eldhúsrúllu til að geyma upprúllað fjársjóðskort
Stækkunargler til að skoða dýrgripi
Garnspotti til að binda þjófa eða bjarga einhverjum
Krítar til að skrifa skilaboð
Fáni til að merkja landnám
Vasaljós fyrir hellaskoðun eða skyndilega sólmyrkva
Fjaðrir til að kitla óvin
Það er hægt að taka ýmislegt annað með eins og sverð og áttavita.
Við notuðum ekki allt sem tekið var með.
Áður en haldið var af stað þurfti að gera fjársjóðskort:
Kortið var samvinnuverkefni: Yngri guttinn var með á hreinu að fjársjóðurinn er merktur með rauðu x-i. Eldri guttinn sá til þess að blöðin pössuðu saman og bjó til hættur á leiðinni, það voru úlfaskógur, eldfjall og blóðpollar (sem sjást því miður ekki á þessari mynd).
Ég fann í bunka hjá mér þessi blöð sem voru með gamaldagsskrift framan á og rifin á köntunum
(það er líka mjög gaman að gera pappír gamlan með því að leggja hann í bleyti í tevatni).
Guttarnir lifðu sig svo mikið inn í þetta að þeir voru skúffaðir að ég væri ekki með blek svo þeir gætu skrifað með fjöðrunum og urðu að gera sér tússliti að góðu.
Við kortagerðina fékk ég góða hugmynd um hvað guttarnir sáu fyrir sér í ævintýraferð, það var mun meira að skrímslum og hættum en í mínu ævintýri en sem betur fer komu þeir mér inn á rétta braut, það er jú lítið varið í ævintýri þar sem eru engar hættur.
Guttarnir gerðu líka hvor sinn kíkinn og skreyttu, þeir voru mikið notaðir til að skima eftir drekum og öðru óþýði.
Fyrir þá sem þurfa snögga upprifjun:
Heftið tvær klósettrúllur saman.
Gatið á hliðunum og festið spotta af hæfilegri lengd.
Við vorum rétt lögð af stað þegar sást til úlfanna. Guttarnir voru með ráð við því, krítuðu úlfagildrur, merktu staðinn og drógu fram ímynduð geislasverð.
Ég skal aðstoða ykkur við dulmálið, þetta merkir úlfastaðurinn.
Eftir að hafa barist við úlfana og farið í gegnum leynigöng í eldskóm til þess að forðast gjósandi eldfjallið var kominn tími á nesti.
Endurnærð lögðum við til atlögu við drekana. Það kom í ljós að annar guttinn kunni drekamál og við komumst því framhjá þeim án þess að grípa til vopna.
Við hákarla er hins vegar ekki hægt að ræða á drekamáli og því eina ráðið að flýja. Við töldum þó vissara að vara fyrst aðra grunlausa vegfarendur við þessum stórhættulegu hákörlum.
Á flótta frá hákörlunum klöngruðumst við yfir þetta stórgrýti.
Í fjörunni fundum við svo dularfull fótspor...
en þau leiddu okkur að fjársjóðnum!
Heill hellingur af gimsteinum, þökk sé fjársjóðskortinu, hugmyndafluginu og ráðagóðum og hugrökkum guttum.
Hér endar ævintýri, þó ekki úti í mýri með ketti sem setti á sig stýri.
Við skemmtum okkur konunglega, ekki síst ég, það er allt of langt síðan ég hef flúið undan hákörlum og gengið á eldskóm. En við gerðum meira en að skemmta okkur:
Við fengum ferskt loft í lungun og ágætis hreyfingu.
Við æfðum fínhreyfingar í korta- og kíkisgerðinni
Grófhreyfingar úti (grjótklifur, stigi, hopp)
Umferðarreglur þegar við fórum yfir götuna
Skrift og lestur þegar við merktum hættulega staði
Talnaskilingur þegar við töldum gimsteinana
Náttúruvísindi þegar við töluðum um flóð og fjöru og hvernig glerbrot slípast til
Málörvun þegar við töluðum saman
Virkjuðum allan tímann ímyndunaraflið, útsjónarsemina og samskiptahæfileikana
....svona til þess að nefna það helsta.
Í lokin má benda á að þessi ævintýraferð kostaði varla krónu, þurfti lítinn sem engan undirbúning og ekkert sérstakt veður.
Posted by Rósir og rjómi at 23:57 3 comments:
Email ThisBlogThis!Share to TwitterShare to FacebookShare to Pinterest
Labels: endurvinnsla, gjafahugmynd, krakkaföndur, náttúra, samvera
Haustföndur - kertakrukka með laufblöðum
Mér finnst haustlitirnir alveg einstaklega fallegir.
Ég og guttinn týndum fullt af fallegum laufblöðum og þurrkuðum til þess að nota í smá föndur.
Fyrst gerðum við kertakrukku. Ég njóta sjóðandi heitt vatn til að ná miðanum af og svo naglalakkhreinsir (aceton) til að ná límrestunum.
Svo er að bera á lag af límlakki með pensli
Svo setur maður þurrkuð laufin á og aftur límlakk yfir.
Efst á þessari mynd sjáið þið glitta í stórt laufblað á krukkunni. Það var ekki góð hugmynd, það er svo stórt og þykkt að það kemur engin birta í gegnum það. Muna það næst!
Útkoman er svona fín kertakrukka. Guttinn hjálpaði mér við þessa en þetta föndur er í erfiðasta lagi fyrir 4 ára gutta því að laufblöðin eru viðkvæm.
Hérna er krukkan að kvöldi með batteríis sprittkerti. Svona kerti eru nýjasta uppáhaldið hjá guttanum og hann notar þetta sem næturljós, enda notaleg og hættulítil birta til að sofna við.
Guttinn vildi svo endilega endurtaka leikinn frá því í fyrra og plasta laufblöð og setja út í glugga. Greinilega sammála mömmu sinni að þetta sé sígilt!
Posted by Rósir og rjómi at 15:49 2 comments:
Email ThisBlogThis!Share to TwitterShare to FacebookShare to Pinterest
Labels: föndur, gjafahugmynd, krakkaföndur, náttúra, umhverfisvænt
4 ára afmæli guttans #1 Boðskortin
Eftir langa bið kom loksins að því að guttinn okkar varð fjögurra ára gamall. Það var búið að telja niður dagana og hann fékkst varla til þess að sofa eða borða, svo mikill var spenningurinn!
Það hentaði vel að við vorum byrjuð í sumarfrí nokkrum dögum fyrir afmælið og því var hægt að stytta biðina svolítið með undirbúningnum. Ég var búin að undirbúa mig fyrir nokkur þemu sem mér fannst líkleg til að höfða til guttans: Hvolpasveitin, Spiderman og Lína langsokkur, í þessari líkindaröð. Mér til mikillar ánægju valdi guttinn að hafa afmælið sitt í anda sterkustu stelpu í heimi; Línu langsokkur!
Við gerðum boðskort og sendum í pósti
Mér fannst viðeigandi að nota myndina þegar Lína býður Önnu og Tomma í afmælið sitt. Guttinn fékk svo að skera myndirnar út með pappírsskeranum mínum (það er sko sport!) og við vorum ekkert að stressa okkur á að gera allt þráðbeint, enda hefði Lína langsokkur aldrei gert það!
Guttinn er byrjaður að spreyta sig á stöfunum og vildi fá að skrifa svolítið sjálfur
Þessir fínu pappírspokar nýttust sem umslög.
Myndin af Línu að lauma umslaginu til Tomma og Önnu var bara of krúttleg og fór aftan á umslögin.
Guttinn sá að sjálfsögðu líka sjálfur um að skera þessar myndir út.
Sumir fengu meira að segja svona fínt útklippta mynd
Auðvitað sá guttinn sjálfur um að loka umslögunum með límbandi
Guttanum fannst afar gaman að stússa í þessu og ekki gerðu boðskortin minni lukku hjá gestunum. Það er ekki á hverjum degi sem krakkar fá póst OG boð í afmæli!
Meira um afmælisgleðina á morgun!
Þú finnur Rósir og rjóma líka á fésbókinni.
Þú getur skoðað fleiri færslur um barnaafmæli með því að velja efnisorðið "afmæli" hér til hliðar.
Posted by Rósir og rjómi at 01:08 1 comment:
Email ThisBlogThis!Share to TwitterShare to FacebookShare to Pinterest
Labels: afmæli, krakkaföndur, krakkakort, munsturlímband, Washi teip
Subscribe to: Posts (Atom)
View my complete profile
afmæli (17) afmæliskort (2) bakki (5) Barnaherbergi (17) brúðkaup (2) búðarrölt (6) búningur (1) DIY (31) DIY hugmyndir (12) dúllerí (39) endurvinnsla (15) fánalengja (6) ferming (1) föndur (66) föndurhorn (1) frítt prentefni (17) gjafahugmynd (27) Grænn apríl (7) heimilið (39) innpökkun (20) jól (17) jóladagatal (2) kaka (3) kort (34) krakkaföndur (19) krakkakort (5) laufabrauðsjárn (2) mæðradagur (2) merkimiðar (14) munsturlímband (27) myndarammi (13) náttúra (14) öskudagur (2) óþarfaþrá (4) pakkar (10) páskar (13) sængurgjafir (3) samvera (16) snyrtivörur (3) stigagangur (6) súkkulaði (5) svefnherbergi (1) umhverfisvænt (26) uppskrift (4) veisluskreytingar (4) vert að skoða (4) vor (4) Washi teip (25) þrennt á þriðjudegi (8)
Blogg sem ég fylgist með
Barnabókaflóðið í Norræna húsinu
Simple theme. Powered by Blogger.